Aș îndemna cititorul de azi să admire cadrul cultural larg în care se mișcă intelectualul și sportivul boier: „Pe când în toate țările Africei de Nord situate de-a lungul Mediteranei o civilizație gonea și înlocuia pe alta în curs de secoli, pe când și Europa, în timpul și prin efectul cruciadelor, amalgamându-și cultura ei proprie cu aceea a Orientului, devenise astfel sediul celei mai puternice civilizații… partea cea mai mare a Africii… rămăsese ascunsă sute de ani ca după un văl negru… Atracția pe care a esercitat-o e prin urmare lesne esplicabilă.